Николай Гумильов
Акростих

Превод от руски: Бойко Ламбовски, 1993

chitanka.info

Ангел се надвеси от небето.

Наклони към бездната главата.

Но светът бе мрачен, докъдето

адът беше обладал земята.

Алената кръв шуртеше долу.

Хрускаха невинни хорски кости.

Може би затуй като парола

ангелският взор дойде на гости.

Тясно е в света! Да поживее

облачният гост, да помечтае —

в сумрака на вечните идеи

азбуката своя да узнае!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.